stanford-oval/wikipedia huggingface dataset:
Pohjois-Atlantin kiertoliike

Pohjois-Atlantin kiertoliike koostuu myötäpäivään kiertyvistä pyörteistä
Pohjois-Atlantin kiertoliike koostuu tuulien synnyttämistä pintavirtauksista (esim. Golfvirta) sekä meriveden tiheyserojen aiheuttamista termohaliinisista virtauksista.
Andrea Gemma

Andrea Gemma FDP (7. kesäkuuta 1931 Napoli – 2. syyskuuta 2019) oli italialainen roomalaiskatolinen piispa. Hänet vihittiin papiksi 28. huhtikuuta 1957 ja nimitettiin Isernia-Venafron hiippakunnan johtoon 7. joulukuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
Gemma jäi eläkkeelle 5. elokuuta 2006.
Gemmaa on sanottu yhdeksi suurimmista eksorkisteista. Hän kritisoi Međugorjen väitettyjä ihmeitä ja niiden ympärille rakennettua pyhiinvaellusbisnestä.
Pohjois-Andros

Pohjois-Androsin sijainti
Pohjois-Andros on yksi Bahaman hallintoalueista. Se kattaa Androsin saaren pohjoisosan, ja on pinta-alaltaan saarivaltion suurin. Hallintoalue on perustettu vuonna 1996, kun Andros jaettiin useampaan osaan. Pohjois-Androsin hallinnollinen keskus on Nicholls Town. Hallintoalueen asukasluku on 3 854.
Petter Adolf Karsten

Petter Adolf Karsten (16. helmikuuta 1834 Merimasku – 22. maaliskuuta 1917 Forssa) oli oman aikansa huomattavin sienitieteilijä. Hänet tunnetaan nimellä ”suomalaisen sienitieteen isä”.
Karstenin vanhemmat olivat maanviljelijä Petter August Karsten ja Lovisa Granberg. Hän pääsi ylioppilaaksi 1856 ja opiskeli Helsingin yliopistossa valmistuen 1860 filosofian kandidaatiksi, maisteriksi, lisensiaatiksi ja tohtoriksi.
Valmistuttuaan Karsten muutti Tammelaan, jossa vietti enimmän osan elämästään opettaen ja tehden tutkimustyötä Mustialan maatalousopistossa, joka on nykyään osa Hämeen ammattikorkeakoulua. Hän oli Mustialan maanviljelysopiston kasvitieteen lehtorina 1864–1908. Karsten keräsi valtavan näytekokoelman sekä omin neuvoinensa että kirjeenvaihtajiensa avustuksella. Karsten nimesi 200 sukua ja 2 000 uutta lajia. Hänestä käytettävä auktorilyhenne kasvien nimien yhteydessä on P. Karst. Hän sai ylimääräisen professorin arvon 1900.
Karstenin puoliso oli Jenny Hedman (s. 1842), metsänhoitaja Gustaf Adolf Lennart Karsten (s. 1864) oli heidän poikansa.
Teoksia

Icones selectæ Hymenomycetum Fenniæ nondum delineatorum. Fasc. 1, Tab. I-9. Helsingfors 1887
Icones selectæ Hymenomycetum Fenniæ nondum delineatorum. Fasc. 2, Tab. 1-11. Helsingfors 1887
Icones selectæ Hymenomycetum Fenniæ nondum delineatorum. Fasc. 3. Helsingfors 1887
Icones selectæ Hymenomycetum Fenniæ nondum delineatorum : editæ sub auspiciis Societatis scientiarum fennicæ : fasciculus tertius. Acta Societatis scientiarum Fennicae Tomus XVIII. Helsingfors 1891
Finlands mögelsvampar (Hyphomycetes Fennici). Bidrag till kännedom av Finlands natur och folk häft 51. Finska Vetenskaps-Societeten, Helsingfors 1892
Kritisk öfversigt af Finlands Basidsvampar : tillägg I. Bidrag till kännedom av Finlands natur och folk häft 51. Finska Vetenskaps-Societeten, Helsingfors 1892
Symbolae ad mycologiam fennicam, pars XXXIII. Acta Societas pro fauna et flora Fennica Vol. IX, 1. Societas pro fauna et flora Fennica, Helsingfors 1893
Kritisk öfversigt af Finlands Basidsvampar : tillägg II. Bidrag till kännedom av Finlands natur och folk häft 54. Finska Vetenskaps-Societeten, Helsingfors 1894
Finlands basidsvampar i urval beskrifna. Floristiska handböcker för nybegynnare, utgifna af Societas pro fauna et flora Fennica I. Helsingfors 1899
Kritisk öfversigt af Finlands Basidsvampar : tillägg III. Bidrag till kännedom av Finlands natur och folk häft 62. Finska Vetenskaps-Societeten, Helsingfors 1903
Fungi novi nonnullis exceptis in Fennia lecti. Acta Societatis pro fauna et flora Fennica 27, 4. Kuopio 1906
Mycologia Fennica 1-4 ; Authorized repr. under the supervision of Hans Luther. J. Cramer-Johnson reprint corporation, New York, London 1966
Symbolae ad mycologiam Fennicam ; Authorized repr. with a biographical introd. by Hans Luther. J. Cramer-Johnson reprint corporation, New York, London 1966
Collected mycological papers 1, Nrs. 1-20 ; chronologically arranged and ed. by L. Vogelenzang. Asher, Amsterdam 1973
Collected mycological papers 2, Nrs. 20-65 ; chronologically arranged and ed. by L. Vogelenzang. Asher, Amsterdam 1973
Collected mycological papers 3, Nrs. 66-80 ; chronologically arranged and ed. by L. Vogelenzang. Asher, Amsterdam 1973
Collected mycological papers 4, Nrs. 81-101 ; chronologically arranged and ed. by L. Vogelenzang. Asher, Amsterdam 1973
Aiheesta muualla

Huhtinen, Seppo: / Karsten, Petter Adolf Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Hintikka, T. J.: P. A. Karstenin elämäntyöstä. Karstenia, Vol. 1 (1950), sivut 5-14. Doi: https://doi.org/10.29203/ka.1950.1
Ali Baba ja 40 rosvoa

| Ali Baba ja 40 rosvoa> अलीबाबा और ४० चोर Приключения Али-Бабы и сорока разбойников |
| --- | --- |

Ohjaaja:  Umesh Mehra Latif Faizijev
Käsikirjoittaja:  Shanti Prakash Bakshi Boris Saakov
Perustuu:  Ali Baba ja neljäkymmentä rosvoa (Tuhat ja yksi yötä)
Tuottaja:  F. C. Mehra
Säveltäjä:  R. D. Burman Vladimir Milov
Kuvaaja:  Peter Pereira Leonid Travitski
Leikkaaja:  M. S. Shinde
Lavastaja:  Babu Rao Rodar Emonuel Kalantarov
Koreografi:  P. L. Raj
Pääosat:   Dharmendra  Hema Malini  Zeenat Aman 
Valmistustiedot
Valmistusmaa:  Intia Neuvostoliitto
Tuotantoyhtiö:  Eagle Films Uzbekfilm
Levittäjä:  Kosmos-Filmi Oy
Ensi-ilta:  30. toukokuuta 1980
Kesto:  153 min
Alkuperäiskieli:  hindi, venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Ali Baba ja 40 rosvoa (hindiksi अलीबाबा और ४० चोर, Alībābā aur 40 Chor, ven. Приключения Али-Бабы и сорока разбойников, Prikljutšenija Ali-Baby i soroka razboinikov) on vuonna 1980 ensi-iltansa saanut intialais-neuvostoliittolainen seikkailuelokuva, joka perustuu Tuhannen ja yhden yön samannimiseen satuun. Sen ovat ohjanneet Umesh Mehra ja Latif Faizijev. Pääosia näyttelevät Dharmendra, Hema Malini ja Zeenat Aman.
Näyttelijät

| 0 | 1 | 2 |
| --- | --- | --- |
|  Dharmendra  | … |  Ali Baba   |
|  Hema Malini  | … |  Marjina   |
|  Zeenat Aman  | … |  Fatima   |
|  Prem Chopra  | … |  Shamsher   |
|  Madan Puri  | … |  Fatiman isä   |
|  Mac Mohan  | … |  Mehmood   |
|  Rolan Bykov  | … |  Abu Hassan   |
|  Zakir Muhamedžanov  | … |  Yousuf   |
|  Sophiko Tšiaureli  | … |  Ali Baban äiti   |
|  Frunzik Mkrttšjan  | … |  Mustafa   |
|  Yoqub Ahmedov  | … |  Kasym   |
|  Hojadurdý Narlyýew  | … |  Khamid   |
|  Jelena Sanajeva  | … |  Simsim   |
Soundtrack

Kaikki sanat Anand Bakshi, kaikki sävellykset R. D. Burman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Aaja Sar-E-Bazar” | Lata Mangeshkar |  |  |  |  |  |  |  |
| 2. | ”Qayamat Qayamat” | Lata Mangeshkar |  |  |  |  |  |  |  |
| 3. | ”Sare Shahar Mein Ek Haseen Hai, Aur Woh Main Hoon” | Lata Mangeshkar, Asha Bhosle |  |  |  |  |  |  |  |
| 4. | ”Jadugar Jadu Kar Jayega, Kisiko Samajh Nahin Aayega” | Kishore Kumar, Asha Bhosle |  |  |  |  |  |  |  |
| 5. | ”Khatouba Khatouba” | Asha Bhosle |  |  |  |  |  |  |  |
Pink Cres.

| Pink Cres>  |
| --- | --- |
 Pink Cres. vuonna 2017  Vasemmalta oikealle: Yūka Nihei, Miyabi Natsuyaki ja Hikaru Kobayashi
Tiedot
Toiminnassa:  2016–2021
Tyylilaji:  j-pop
Kotipaikka:  Tokio, Japani
Laulukieli:  japani
Jäsenet:  Miyabi Natsuyaki Hikaru Kobayashi Yūka Nihei
Levy-yhtiö:  Up-Front Works
Aiheesta muualla
Kotisivut
Infobox OKNimi-testi OK: 
Pink Cres. (jap. ピンククレス, Pinku Kuresu) on vuonna 2016 perustettu japanilainen tyttöyhtye. Yhtyeeseen kuuluivat jäsenet Miyabi Natsuyaki, Hikaru Kobayashi ja Yūka Nihei.
Yhtye lopetti kesäkuussa 2021.
Historia

Miyabi Natsuyaki oli yli kymmenen vuotta Berry Kobo-tyttöryhmän jäsen, kunnes ryhmä lopetti toimintansa 2015. Natsuyaki päätti jatkaa laulu-uraansa, joten hän piti koe-esiintymiset uudelle tyttöryhmälleen. Hikaru Kobayashi ja Yūka Nihei läpäisivät koe-esiintymiset. Pink Cres. aloitti toimintansa huhtikuussa 2016. Yhtye esiintyi ensimmäisen kerran Buono!:n konsertissa elokuussa 2016.
Pink Cres. julkaisi ensimmäisen studioalbuminsa Crescendo 28. kesäkuuta 2017. Toinen albumi Etcereta julkaistiin tasan vuosi sen jälkeen.
Yhtye julkaisi kaksipuoleisen singlen "Tokyo Confusion" / "Uchū no Onna wa Amakunai" 22. maaliskuuta 2019. Kolmas albumi Soleil julkaistiin 7. lokakuuta 2020. Se sisälsi aiemmin julkaistun kaksipuolisen singlen.
Pink Cres. lopetti toimintansa kesäkuussa 2021.
Jäsenet

Miyabi Natsuyaki (jap. 夏焼雅, s. 25. elokuuta 1992, Chiba)
Hikaru Kobayashi (jap. 小林ひかる, s. 19. huhtikuuta 1994, Tokio)
Yūka Nihei (jap. 二瓶有加, s. 20. lokakuuta 1995, Tokio)
Diskografia > Studioalbumit

Crescendo (2017)
Etcetera (2018)
Soleil (2020)
Diskografia > Singlet

"Tokyo Confusion" / "Uchū no Onna wa Amakunai" (2019)
"Roulette" (2020)
All Together Now

| All Together Now Argent |
| --- | --- | --- |

Studioalbumin tiedot
 Äänitetty : 1971
 Studio : Abbey Road Studios
 Julkaistu: heinäkuu 1972
 Tuottaja(t): Chris White, Rod Argent
 Tyylilaji: rock
 Kesto: 41.42 71.18 (CD)
 Levy-yhtiö: Epic
Listasijoitukset
  13.
Argentin muut julkaisut
| Rings of Hands 1971 | All Together Now 1972 | In Deep 1973 |
All Together Now on englantilaisen rockyhtye Argentin kolmas albumi. Se äänitettiin Abbey Road -studiolla Lontoossa 1971. Levy julkaistiin heinäkuussa 1972.
Albumi oli yhtyeen suurin kaupallinen menestys.[lähde? ] Se nousi Britannian albumilistan sijalle 13, ja pysyi listalla yhteensä 8 viikkoa. Yhdysvalloissakin levy myi hyvin. Albumin singlehittejä olivat ”Hold Your Head Up” (UK ja USA nro 5) sekä  ”Tragedy” ja ”He’s a Dynamo”.[lähde? ]
1997 julkaistulla CD-versiolla löytyy yhteensä seitsemän bonuskappaletta, muun muassa Russ Ballardin sävellys ”God Gave Rock and Roll to You”.
Kappaleet > A-puoli

Hold Your Head Up – 6.18 (säv. Rod Argent/Chris White)
Keep on Rollin – 4.35 (säv. Argent/White)
Tragedy – 4.50 (säv. Russ Ballard)
I Am the Dance of Ages – 3.46 (säv. Argent/White)
Kappaleet > B-puoli

Be My Lover, Be My Friend – 5.21 (säv. Argent/White)
He’s a Dynamo – 3.48 (säv. Ballard)
Pure Love – 13.07 (säv. Argent/White)
Kokoonpano

Rod Argent – koskettimet, laulu
Russ Ballard – kitarat, piano (kappale 3), laulu
Jim Rodford – basso, kitara, laulu
Robert Henrit – rummut, lyömäsoittimet
Arvostelut

AllMusic:
All Those Wasted Years

| All Those Wasted Years  (All Those Waisted Years) Hanoi Rocks |
| --- | --- | --- |

Livealbumin tiedot
 Äänitetty : joulukuussa 1983
 Julkaistu: 1984
 Tuottaja(t): Pete 'Overend' Watts
 Tyylilaji: hard rock, glam punk
 Kesto: 70.08
 Levy-yhtiö: Johanna, Lick, Nippon
Hanoi Rocksin muut julkaisut
| Back to Mystery City 1983 | All Those Wasted Years  (All Those Waisted Years) 1984 | Two Steps from the Move 1984 |
All Those Wasted Years on vuonna 1984 julkaistu suomalaisen rockyhtye Hanoi Rocksin viides albumi ja ensimmäinen live-albumi. Alkuperäisen julkaisun nimeen tuli ylimääräinen i-kirjain painossa tapahtuneen väärinymmärryksen takia. Alkuperäinen levy on siis väärän nimensä All Those Waisted Years takia harvinaisuus. Myöhemmissä julkaisuissa on käytetty oikeaa nimimuotoa All Those Wasted Years. Levy sai erinomaiset arvostelut 7. tammikuuta 1984 brittiläisessä Melody Maker-julkaisussa.
Edellisen levyn Back To Mystery Cityn menestys rohkaisi yhtyettä julkaisemaan tämän live-levyn. Kappaleet on nauhoitettu noin vuosi ennen rumpali Razzlen kuolemaa joulukuussa 1983, The Marquee Clubilla Lontoossa. Samaan aikaan levyn kanssa julkaistiin samalta esiintymiseltä live-videotaltiointi. Kappalelistat eivät kuitenkaan ole identtiset. Videossa on mm. Ramones-cover Blitzkrieg bop, jossa rumpali Razzle laulaa, ja Michael Monroe on rummuissa. Ainakin Visitor, 11th Street Kids ja Lost In The City -kappaleet puuttuvat videolta.
Kappaleet

Kaikki levyn kappaleet on kirjoittanut Andy McCoy, ellei toisin mainita.
Pipeline – 1.57 (säv. Carman, Spickard)
Oriental Beat – 3.14
Back to Mystery City – 4.32
Motorvatin' – 3.21 (säv. McCoy, Monroe)
Until I Get You – 4.33
Mental Beat – 6.06
Don't Never Leave Me – 4.38
Tragedy – 3.48
Malibu Beach Nightmare – 2.53
Visitor – 3.13
11th Street Kids – 4.25
Taxi Driver – 4.39
Lost in the City – 3.50
Lightnin' Bar Blues – 3.08 (säv. Axton)
Beer and a Cigarette – 3.20
Under My Wheels – 3.01 (säv. Bruce, Cooper, Dunaway, Ezrin)
I Feel Alright – 4.45 (säv. Miles, Stooges)
Train Kept A-Rollin' – 2.55 (säv. Bradshaw, Kay, Mann)
Arvostelut

All Music (AllMusic Review):
Levyllä soittavat

Michael Monroe – laulu, saksofoni, huuliharppu
Andy McCoy – sähkökitara ja taustaääni
Nasty Suicide – sähkökitara ja taustaääni
Sam Yaffa – bassokitara ja taustaääni
Razzle – rummut ja taustaääni
Portugalin kreolit

Portugalin kreolit ovat kreolikieliä, jotka perustuvat portugaliin. Ne ovat kehittyneet pääsääntöisesti Portugalin entisten siirtokuntien alueella. Nykyään puhujia eri kielillä on arviolta hieman yli miljoona.
Yksittäisiä kreolikieliä katsotaan olevan 11:
Guinea-Bissaun kreoli
Casamancen kreoli
Kapverdenkreoli
N'gola
Forro
Lunguyê
Papiamentu (lasketaan toisinaan myös espanjan kreolikieliin kuuluvaksi)
Cafundu
Intian kreoliportugalit
Macaonkreoli
Porin portti

| Porin portti |
| --- | --- |
 Tiiliveistos etelästä katsottuna.
Nimi:  Porin portti
Toinen nimi:  Tiiliveistos
Tekijä:  Per Kirkeby
Valmistumisvuosi:  1993
Sijainti:  Eteläpuisto
Paikkakunta:  Pori
Koordinaatit:  61.485223°N, 21.791745°E
Porin portti on vuonna 1993 paljastettu tanskalaisen kuvataiteilijan Per Kirkebyn veistos, joka sijaitsee Porin Eteläpuistossa. Se on ensimmäisiä ulkomaisen taiteilijan tekemiä julkisia veistoksia Suomessa. Vuonna 2018 kuollut Kirkeby oli Pohjoismaiden merkittävimpiä kuvataiteilijoita, ja häntä on kutsuttu myös yhdeksi maailmansotien jälkeisen Euroopan tärkeimmistä taiteilijoista.
Tiilestä muurattu neljä metriä korkea veistos muistuttaa neljään suuntaan avautuvaa porttia, jonka läpi pääsee myös kulkemaan. Se sijaitsee Eteläpuiston pohjoispäässä Porin keskustaa halkovien puistoakselien risteyksen tuntumassa. Etelä- ja Pohjoispuiston muodostaman puistokadun päissä ovat Emil Cedercreutzin veistokset Äestäjä ja Satakunnan karhu, joiden muodostamaa kokonaisuutta puiston keskilinjalle sijotettu Kirkebyn monumentti täydentää. Veistos niveltyy osaksi lääninarkkitehti G. Th. Chiewitzin vuonna 1852 suunnittelemaa Porin keskustan ruutuasemakaavaa. Teoksen punaruskeat tiilet luovat myös mielleyhtymän Kokemäenjoen pohjoisrannan vanhoihin teollisuusrakennuksiin sekä uusgoottilaiseen Keski-Porin kirkkoon.
Ajatus Porin keskustaan toteutettavasta tiiliveistoksesta syntyi keväällä 1991, jolloin Porin taidemuseossa oli esillä neljässä Pohjoismaassa kiertänyt retrospektiivinen Per Kirkebyn näyttely. Kirkeby tutustui kaupunkiympäristöön ja valitsi itse veistoksen sijoituspaikan. Suunnitelma julkistettiin toukokuussa 1991, ja rakennustyöt aloitettiin monien vaiheiden jälkeen elokuussa 1993. Porin kaupungin lisäksi sen kustannuksiin osallistuivat Satakunnan Kirjateollisuus ja Ylivieskan Tiili, jonka valmistamista tiilistä veistos muurattiin. Varsinaisen muuraustyön tekivät Risto Jokisuo ja Arvi Linnainsaari. Tiiliveistos paljastettiin 29. marraskuuta 1993, jolloin se myös nimettiin epävirallisesti ”Porin portiksi”.
Porin portissa on sekä arkitehtonisia että veistoksellisia elementtejä. Se jatkaa Kirkebyn aikaisemmin toteuttamaa avoimien rakenteiden sarjaa, johon liittyviä tiilisiä ulkoilmaveistoksia on eri puolilla Eurooppaa. Kirkeby teki ensimmäiset tiiliveistoksensa jo 1960-luvun puolivälissä, mutta varhaisimmista suurin osa oli väliaikaisia näyttelyinstallaatioita. Niissä voidaan nähdä vaikutteita Väli-Amerikan alkuperäiskansojen monumenteista. Kirkebyn tiiliveistoksia on luonnehdittu myös venäläisen Kazimir Malevitšin arkkitektonien perillisiksi.
Kuvia

Teoksen pronssinen nimilaatta
Pohjois-Arabian apostolinen vikariaatti

| Pohjois-Arabian apostolinen vikariaatti |
| --- | --- |
 Vaakuna
 Vikariaatin alue
Kirkkokunta:  Katolinen kirkko
Seurakuntia:  11
Jäseniä:  2 722 750 eli 6,3% alueen väkiluvusta (2016)
Perustettu:  29. kesäkuuta 1953
Apostolinen vikaari:  Aldo Berardi
Tuomiokirkko:  Holy Family Cathedral, Kuwait
Virallinen sivusto
Pohjois-Arabian apostolinen vikariaatti on katolinen hiippakunta Bahrainissa, Kuwaitissa, Qatarissa ja Saudi-Arabiassa. Sen keskuspaikka on Bahrainissa.
Historia

Hiippakunta perustettiin alun perin Kuwaitin apostolisena prefektuurina 29. kesäkuuta 1953 erottamalla se Arabian apostolisesta vikariaatista. 2. joulukuuta 1954 se korotettiin Kuwaitin apostoliseksi vikariaatiksi. 31. toukokuuta 2011 nimi muutettiin Pohjois-Arabian apostoliseksi vikariaatiksi.
Vuonna 2022 hiippakuntaan kuului 11 seurakuntaa, joissa oli yhteensä 2 722 750 jäsentä. Nämä muodostivat 6,3% hiippakunnan alueen väestöstä.
Philippe Buonarroti

Philippe Buonarroti, tuntemattoman tekijän piirros.
Filippo Michele Buonarroti (ransk. Philippe; 11. marraskuuta 1761 Pisa, Toscanan suurherttuakunta – 17. syyskuuta 1837 Pariisi, Ranska) oli italialaissyntyinen ranskalainen vallankumouksellinen ja utopistinen sosialisti. Hän välitti 1820- ja 1830-luvuilla Babeufin aatemaailman vallankumouksellisten seuraavalle sukupolvelle ja vaikutti siten varhaisen kommunismin kehitykseen.
Elämä

Buonarroti syntyi vanhaan toscanalaiseen aatelissukuun, johon oli kuulunut myös 1500-luvulla elänyt kuvanveistäjä Michelangelo Buonarroti. Hän opiskeli Pisan yliopistossa lakitiedettä ja kirjallisuutta, ja toimi vuodesta 1782 asianajajana Pisassa. Vuonna 1787 hän alkoi julkaista Gazetta universale -nimistä lehteä, jossa hän tuki ranskalaisen filosofi Jean-Jacques Rousseaun vallankumousoppeja. Tämän seurauksena viranomaiset karkottivat hänet Toscanasta. Vapaamuurareihin kuulunut Buonarroti sai aatteellisia vaikutteita myös Baijerin Illuminateilta.
Ranskan vallankumousta tukenut Buonarroti siirtyi vuonna 1789 Pasquale Paolin johtamalle Korsikalle, mutta joutui karkotetuksi sieltäkin ja oli jonkin aikaa vankeudessa Toscanassa. Vuonna 1793 hän muutti Pariisiin, jossa hän liittyi jakobiineihin ja sai Ranskan kansalaisuuden. Hän kuului Maximilien Robespierren ystäväpiiriin ja organisoi tämän pyynnöstä italialaisten vallankumouksellisten toimintaa Nizzasta käsin. Buonarroti joutui joksikin aikaa vangituksi Robespierren syrjäyttämisen yhteydessä vuonna 1794. Hän ystävystyi vankeudessa vallankumouksellisten radikaalisiipeä edustaneen François-Noël Babeufin kanssa ja liittyi vapauduttuaan Pantheon-seuraan, jonka tavoitteena oli vuoden 1793 perustuslain palauttaminen voimaan. Buonarroti osallistui vuonna 1796 Babeufin johtamaan yhdenvertaisten salaliittoon, vangittiin jälleen ja tuomittiin toukokuussa 1797 karkotukseen.
Karkotuksen sijasta Buonarroti vietti useita vuosia vankeudessa Cherbourgissa ja Oléronin saarella. Vuonna 1806 Napoleonin poliisiministeri Joseph Fouché salli hänen asettua Sveitsiin, jossa hän jatkoi vallankumouksellista toimintaansa. Hän yritti vuonna 1812 nostattaa Napoleonin vastaisen kansannousun Grenoblessa, minkä epäonnistuttua hän piileskeli kolme vuotta Genevessä. Sen jälkeen Buonarroti asui Brysselissä aina vuoteen 1830, jolloin hän palasi heinäkuun vallankumouksen jälkeen Ranskaan. Hän sai itselleen tukijoita varsinkin käsityöläisten parista ja johti vielä vanhoilla päivillään vallankumouksellisen salaseuran toimintaa, kunnes kuoli Pariisissa vuonna 1837.
Vaikutus

Buonarroti julkaisi vuonna 1828 Brysellissä Babeufin vuoden 1796 salaliittoa kuvanneen teoksen Histoire de la Conspiration de l'égalité. Teos nostatti Euroopan vallankumouksellisten keskuudessa uuden kiinnostuksen Babeufin aatteita, kuten omaisuuden yhteisomistusta ja radikaalia egalitarismia kohtaan. ”Babouvismi” inspiroi vuonna 1848 esiin astunutta vallankumouksellisten sukupolvea, joka saattoi näin nähdä itsensä osana vuoden 1789 vallankumouksesta käynnistynyttä jatkumoa. Se vaikutti myös Ranskassa heinäkuun monarkian aikana syntyneeseen varhaiseen kommunismiin. Buonarrotin kirjan on sanottu tämän vuoksi olleen jopa yksi 1800-luvun vaikutusvaltaisimpia poliittisia teoksia. Yli puolen vuosisadan ajan se oli myös tärkein ja lähes ainoa Babeufia käsitellyt lähdeteos.
Buonarrotia on sanottu historian ensimmäiseksi ammattivallankumoukselliseksi. Hän yhdisti toisaalta maanalaisen toiminnan ja toisaalta avoimet poliittiset julistukset tavalla, joka innoitti sittemmin muun muassa Auguste Blanquita, Giuseppe Mazzinia, Karl Marxia ja Mihail Bakuninia. Bakunin luonnehti Buonarrotia ”vuosisadan suurimmaksi salaliittolaiseksi”.
Aiheesta muualla

Kuvia tai muita tiedostoja aiheesta Philippe Buonarroti Wikimedia Commonsissa
Amazing Race (3. tuotantokausi)

| Amazing Race 3 |
| --- | --- |

Maa:  Yhdysvallat
Esittäminen
Verkko:   MTV3
Julkaisupäivä:  2002
Ensimmäinen esitys:  2. lokakuuta 2002
Viimeinen esitys:  18. joulukuuta 2002
Esitysten määrä:  11
Amazing Race on tosi-TV-ohjelma, jossa kilpailijat matkustavat ympäri maailmaa haastavien tehtävien johdattelemina. Sarjan kolmas tuotantokausi esitettiin  Yhdysvalloissa syksyllä vuonna 2002. Kisa alkoi Floridasta ja päättyi Seattleen. Kisan aikana käytiin muun muassa Isossa-Britanniassa, Singaporessa ja Lissabonissa.
Vuonna 2003 kolmas tuotantokausi voitti Emmyn parhaasta tosi-tv-ohjelmasta.
Kilpailun voittivat ystävykset Flo ja Zach.
Kilpailun tulokset

| Joukkue | Suhde | Sijoitus (per jakso)> 1 | Sijoitus (per jakso)> 2 | Sijoitus (per jakso)> 3 | Sijoitus (per jakso)> 4 | Sijoitus (per jakso)> 5 | Sijoitus (per jakso)> 6 | Sijoitus (per jakso)> 7 | Sijoitus (per jakso)> 8 | Sijoitus (per jakso)> 9 | Sijoitus (per jakso)> 10 | Sijoitus (per jakso)> 11 | Sijoitus (per jakso)> 12 | Sijoitus (per jakso)> 13 | Tiesulkuja tehty |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Flo & Zach | Ystävät | 2 | 5 | 3 | 2 | 4 | 2 | 1 | 2 | 5 | 3 | 2 | 3 | 1 | Flo 1, Zach 9 |
| Teri & Ian | Naimisissa | 81 | 10 | 9 | 5 | 6 | 1 | 4 | 3 | 4 | 4 | 1 | 1 | 2 | Teri 2, Ian 8 |
| Ken & Gerard | Veljekset ("Oh, Brother") | 1 | 6 | 2 | 1 | 1 | 3 | 5 | 4 | 2 | 2 | 3 | 2 | 3 | Ken 5, Gerard 6 |
| Derek & Drew | Kaksoset/Mallit ("The Models" & "The Twins") | 11 | 1 | 1 | 3 | 3 | 4 | 2 | 1 | 3 | 1 | 44 |  |  | Derek 4, Drew 4 |
| John Vito & Jill | Seurustelevat | 5 | 7 | 7 | 6 | 4 | 5 | 3 | 5 | 1 | 5 |  |  |  | John Vito 4, Jill 3 |
| Andre & Damon | Poliisi & Palomies ("Team 911") | 91 | 8 | 8 | 4 | 2 | 6 | 6 |  |  |  |  |  |  | Andre 3, Damon 2 |
| Aaron & Arianne | Ystävykset | 3 | 2 | 4 | 8 | 7 | 7 |  |  |  |  |  |  |  | Aaron 3, Arianne 2 |
| Michael & Kathy | Seurustelevat | 4 | 4 | 6 | 7 | 8 |  |  |  |  |  |  |  |  | Michael 2, Kathy 15 |
| Heather & Eve | Kämppikset | 6 | 3 | 5 | 93 |  |  |  |  |  |  |  |  |  | Heather 3, Eve 0 |
| Dennis & Andrew | Isä ja poika | 71 | 9 | 10th2 |  |  |  |  |  |  |  |  |  |  | Dennis 0, Andrew 1 |
| Tramel & Talicia | Veli ja sisko ("TNT") | 10 | 11 |  |  |  |  |  |  |  |  |  |  |  | Tramel 1, Talicia 0 |
| Gina & Sylvia | Äidit ("Soccer Moms") | 12 |  |  |  |  |  |  |  |  |  |  |  |  | Gina 0, Sylvia 0 |
Punainen Tarkoittaa että pari putosi kilpailusta
Sininen Tarkoittaa että pari tuli viimeisenä varikolle, mutta ei pudonnut
Vihreä Tarkoittaa että pari voitti pikapassin
Kilpailun reitti

| Jakso | Lähtömaa | Kohdemaa |
| --- | --- | --- |
| 1 | Yhdysvallat | Meksiko |
2: Meksiko
| 3 | Meksiko | Iso-Britannia |
| 4 | Iso-Britannia | Portugali |
| 5 | Portugali | Marokko |
6: Marokko
| 7 | Marokko | Saksa |
| 8 | Saksa | Sveitsi |
9: Sveitsi
| 10 | Sveitsi | Singapore |
| 11 | Singapore | Vietnam |
12: Vietnam
| 13 | Vietnam | Yhdysvallat |